Potrivit Ministerului Agriculturii și Industriei Alimentare, instrumentul financiar este conceput pentru agricultorii micro și mici care cresc cereale.
Astfel, agricultorii pot obține credite cu o valoare maximă de 500.000 lei, fiind garantate de stat în proporție de 90%. Instrumentul poate fi accesat inclusiv de către cei a căror credite sînt plasate în categoria substandard, conform prevederilor BNM.
Pentru a beneficia de acest credit, agricultorii se pot adresa băncilor comerciale, pînă pe 31 mai 2024. Solicitările agricultorilor sînt evaluate conform procedurilor individuale ale băncii. Solicitarea garanției de stat se realizează, la fel, prin intermediul băncilor.